Prezident farmoni: Lotin alifbosini to‘liq joriy etish borasidagi ishlar jadallashtiriladi

Hujjatdan maqsad o‘zbek tilining xalq ijtimoiy hayotida va xalqaro miqyosdagi obro‘-e'tiborini tubdan oshirish, unib-o‘sib kelayotgan yoshlarimizni vatanparvarlik, milliy an'ana va qadriyatlarga sadoqat, ulug‘ ajdodlarimizning boy merosiga vorislik ruhida tarbiyalash, mamlakatimizda davlat tilini to‘laqonli joriy etishni ta'minlash hisoblanadi.
Farmon bilan O‘zbekiston Respublikasi Oliy Majlisi palatalari, Madaniyat vazirligi, O‘zbekiston Yozuvchilar uyushmasi, Respublika Ma'naviyat va ma'rifat markazi, O‘zbekiston Yoshlar ittifoqi, O‘zbekiston Xotin-qizlar qo‘mitasi, «Taraqqiyot strategiyasi» markazi va keng jamoatchilikning o‘zbek tiliga davlat tili maqomi berilgan kun – 21 oktabr sanasini «O‘zbek tili bayrami kuni» deb e'lon qilish to‘g‘risidagi taklifi ma'qullangan.
O‘zbekiston Respublikasi Vazirlar Mahkamasi tuzilmasida xodimlarining umumiy cheklangan soni 9ta shtat birligidan iborat Davlat tilini rivojlantirish departamenti tashkil etiladi va uning tuzilmasi ilovaga muvofiq (O‘zbekiston Respublikasi Bosh vaziri, Departament mudiri, Davlat tilini rivojlantirish va davlat tili to‘g‘risidagi qonun hujjatlari ijrosini monitoring qilish bo‘limi mudiri, Atamashunoslik va toponimik obektlarga nom berish faoliyatini muvofiqlashtirish bo‘limi mudiri, Davlat tilini rivojlantirish masalalari bo‘yicha bosh mutaxassis, Davlat tili to‘g‘risidagi qonun hujjatlari ijrosini monitoring qilish masalalari bo‘yicha bosh mutaxassis, Atamashunoslik va toponimika sohasida qonun hujjatlari ijrosini monitoring qilish masalalari bo‘yicha bosh mutaxassic va Toponomik obektlarga nom berish masalalari bo‘yicha bosh mutaxassis) tasdiqlanadi.
O‘zbekiston Respublikasi Vazirlar Mahkamasi uch oy muddatda «O‘zbek tili bayrami kuni»ni belgilash bo‘yicha qonun loyihasini va «Davlat tili haqida»gi O‘zbekiston Respublikasi Qonunini bugungi kun talablari nuqtai nazaridan takomillashtirgan holda uning yangi tahrirdagi loyihasini ishlab chiqsin va O‘zbekiston Respublikasi Oliy Majlisi Qonunchilik palatasiga kiritishi, ikki oy muddatda xorijiy davlatlar tajribasini chuqur o‘rgangan holda ilmiy asoslangan yangi so‘z va atamalarni rasmiy iste'molga kiritish bo‘yicha Atamalar komissiyasini tashkil etishi va uning faoliyatini tartibga solish to‘g‘risida qaror qabul qilishi kerak.
Shuningdek, Vazirlar Mahkamasi 2020 yil 1 iyunga qadar quyidagi asosiy yo‘nalishlarni o‘z ichiga olgan 2020-2030 yillarda o‘zbek tilini rivojlantirish hamda til siyosatini takomillashtirish konsepsiyasi va davlat dasturi loyihalarini kiritadi: